BAT 10.

Najboljša razpoložljiva tehnika za zmanjšanje porabe vode in nastajanja odpadne vode zajema uporabo tehnik (a), (b) in (c) ter ustrezne kombinacije tehnik (d) do (j) v nadaljevanju. Tehnika Opis Ustreznost Tehnike upravljanja a. Načrt za upravljanje porabe vode in pregledi v zvezi s porabo vode Načrt za upravljanje porabe vode in pregledi v zvezi s porabo vode so del sistema okoljskega upravljanja (glej BAT 1) in vključujejo: — diagrame poteka in masne vodne bilance naprave in postopkov kot del popisa vhodnih in izhodnih tokov, navedenega v BAT 2; — opredelitev ciljev glede učinkovite porabe vode; — izvajanje tehnik za optimizacijo porabe vode (npr. nadzor porabe vode, ponovna uporaba/recikliranje vode, odkrivanje in popravilo puščanja). Pregledi v zvezi s porabo vode se izvajajo najmanj enkrat na leto, da se zagotovijo izpolnitev ciljev načrta za upravljanje porabe vode ter nadaljnje spremljanje in izvajanje priporočil na podlagi teh pregledov. Načrt za upravljanje porabe vode in pregledi v zvezi s porabo vode se lahko vključijo v splošni načrt za upravljanje porabe vode večjega industrijskega obrata. Raven podrobnosti načrta za upravljanje porabe vode in pregledov v zvezi s porabo vode je na splošno povezana z naravo, obsegom in kompleksnostjo naprave. b. Optimizacija proizvodnje To vključuje: — optimizirano kombinacijo postopkov (npr. kombinirajo se postopki predhodne obdelave, izogibanje beljenju tekstilnih materialov pred barvanjem s temnimi odtenki); — optimizirano časovno načrtovanje šaržnih postopkov (npr. barvanje tekstilnih materialov s temnimi odtenki se izvaja po barvanju s svetlimi odtenki z isto opremo za barvanje). Splošno ustrezna. Zasnova in operativne tehnike c. Ločevanje tokov onesnažene in neonesnažene vode Tokovi vode se zbirajo ločeno na podlagi vsebnosti onesnaževal in potrebnih tehnik čiščenja. Tokovi onesnažene vode (npr. izrabljene procesne lužine) in tokovi neonesnažene vode (npr. voda za hlajenje), ki se lahko ponovno uporabi, ne da bi se obdelala, se ločijo od tokov odpadne vode, ki jo je treba obdelati. Ustreznost za obstoječe naprave je lahko omejena zaradi ureditve sistema za zbiranje vode in pomanjkanja prostora za rezervoarje za začasno skladiščenje. d. Postopki z majhno porabo vode ali brez porabe vode Postopki vključujejo obdelavo s plazmo ali laserjem in postopke, pri katerih se porabijo majhne količine vode, kot je ozonska obdelava. Ustreznost je lahko omejena zaradi značilnosti tekstilnih materialov in/ali specifikacij proizvoda. e. Optimizacija količine uporabljene procesne lužine Šaržni postopki se izvajajo s sistemi z majhnim deležem lužine (glej oddelek 1.9.4). Kontinuirani postopki se izvajajo s sistemi, ki nanašajo manjše količine, kot je pršenje (glej oddelek 1.9.4). Splošno ustrezna. f. Optimizacija čiščenja opreme To vključuje: — čiščenje brez vode (npr. otiranje ali ščetkanje notranjih površin rezervoarjev, mehansko predhodno čiščenje brisalnikov, rotacijskih sit in sodov, ki vsebujejo tiskarske paste (glej BAT 44)); — več faz čiščenja z majhnimi količinami vode; voda iz zadnje faze čiščenja se lahko ponovno uporabi za čiščenje drugega dela opreme. Ustreznost čiščenja brez vode za obstoječe naprave je lahko omejena zaradi dostopnosti opreme (npr. zaprti in polzaprti sistemi). g. Optimizacija šaržne obdelave, pranja in izpiranja tekstilnih materialov To vključuje: — uporabo pomožnih rezervoarjev za začasno skladiščenje: — izrabljene vode za pranje ali izpiranje; — neuporabljene ali izrabljene procesne lužine; — več faz praznjenja in polnjenja za izpiranje in pranje z majhnimi količinami vode. Uporaba pomožnih rezervoarjev v obstoječih napravah je lahko omejena zaradi pomanjkanja prostora. h. Optimizacija kontinuirane obdelave, pranja in izpiranja tekstilnih materialov To vključuje: — pravočasno pripravo procesne lužine na podlagi spletnih meritev vpojnosti; — samodejno zaprtje pritoka vode za pranje, ko se pralni stroj ustavi; — protitočno izpiranje in pranje; — posredna mehanska odstranitev vode iz tekstilnih materialov (glej BAT 13, točka (a)), da bi se zmanjšal prenos procesnih kemikalij. Splošno ustrezna. Ponovna uporaba in tehnike recikliranja i. Ponovna uporaba in/ali recikliranje vode Vodni tokovi se lahko pred ponovno uporabo in/ali recikliranjem, npr. za čiščenje, izpiranje, hlajenje ali pri obdelavi tekstilnih materialov, ločijo (glej BAT 10, točka (c)) in/ali predhodno obdelajo (npr. membranska filtracija, izhlapevanje). Stopnjo ponovne uporabe/recikliranja vode omejuje vsebnost nečistoč v vodnih tokovih. Ponovna uporaba in/ali recikliranje vode iz več naprav, ki delujejo v istem obratu, se lahko vključi v splošno upravljanje vode za večji industrijski obrat (npr. s skupnim čiščenjem odpadnih voda). Splošno ustrezna. j. Ponovna uporaba procesne lužine Procesna lužina, vključno s procesno lužino, pridobljeno iz tekstilnih materialov z mehanskim odstranjevanjem vode (glej BAT 13, točka (a)), se po potrebi ponovno uporabi po analizi in pripravi dodajne vode. Stopnja ponovne uporabe procesne lužine je omejena zaradi spremembe njene kemične sestave ali vsebnosti nečistoč in pokvarljivosti. Splošno ustrezna. Preglednica 1.1 Okvirne ravni okoljske učinkovitosti za specifično porabo vode Specifični postopki Okvirne ravni (letno povprečje) (m3/t) Beljenje šaržno 10 –32 (20) kontinuirano 3 –8 Razmaščevanje celuloznih materialov šaržno 5 –15 (20) kontinuirano 5 –12 (20) Razklejanje celuloznih materialov 5 –12 (20) Kombinirano beljenje, razmaščevanje in razklejanje celuloznih materialov 9 –20 (20) Mercerizacija 2 –13 (20) Pranje sintetičnih materialov 5 –20 (20) Šaržno barvanje tkanina 10 –150 (20) preja 3 –140 (20) (21) prosta vlakna 13 –60 Kontinuirano barvanje 2 –16 (20) (22) S tem povezano spremljanje je opisano v BAT 6.